**Дэкларацыя**

**аб прыняцці**

**Стратэгіі незалежнага медыясектара**

**Рэспублікі Беларусь**

**на 2019-2024**

 Мы, прадстаўнікі беларускага незалежнага медыясектара

* усведамляючы сваю адказнасць за лёс краіны, умацаваннеграмадзянскай супольнасці, за пашырэнне прасторы для свабоды слова, развіццё медыяпісьменнасці, стварэнне спрыяльных і роўных умоваў для вядзення медыябізнесу ў Беларусі
* прааналізаваўшы найважнейшыя выклікі, якія стаяць перад незалежным медыясектарам, а менавіта:

1. Палітычны ціск, абмежаванне свабоды слова і дзейнасці незалежных медыяў

2. Недахоп фінансавання для развіцця незалежных медыяў

3. Кадравыя праблемы незалежных медыяў

4. Змяненне форм медыяспажывання

5. Недостатковы ўзровень супрацоўніцтва ўнутры сектара

6. Рост уплыву расійскіх медыя і прапаганды

7. Парушэнні аўтарскіх правоў

прынялі

Стратэгію беларускага незалежнага медыясектара на 2019 - 2024 гг.

**Місія беларускага незалежнага медыясектара:**

Незалежны медыясектар Беларусі дапамагае грамадзянам рабіць усвядомлены выбар на аснове поўнай і праўдзівай інфармацыі, стварае ўстойлівае асяроддзе для свабоднага абмену меркаваннямі, імкнецца да рэалізацыі фундаментальных грамадзянскіх правоў і свабод чалавека.

Абапіраючыся на такое разуменне місіі незалежнага медыясектара Беларусі мы дэкларуем гатоўнасць аб’яднаць свае намаганні ў рэалізацыі наступных **прыярытэтных накірункаў развіцця сектара**:

1. Пераадоленне прававых і палітычных абмежаванняў свабоды слова.

2. Умацаванне фінансавай устойлівасці незалежнага медыясектара Беларусі.

3. Умацаванне кадравага патэнцыялу СМІ і павышэнне кваліфікацыі журналістаў.

4. Адаптацыя незалежных СМІ да змен у медыяспажыванні.

5. Развіццё самарэгулявання сектара, у тым ліку ў сферы аўтарскага права.

Мы заклікаем беларускія арганізацыі грамадзянскай супольнасці, інстытуты ўлады, міжнародныя арганізацыі спрыяць рэалізацыі дадзенай Стратэгіі.

Мы заклікаем прадстаўнікоў інстытутаў, якія прадастаўляюць падтрымку беларускаму незалежнаму медыясектару, ўлічваць наша бачанне прыярытэтаў развіцця сектара пры распрацоўцы праграм падтрымкі.

Мы заклікаем іншых прадстаўнікоў медыясектара Беларусі падпісаць Дэкларацыю і далучыцца да рэалізацыі Стратэгіі незалежнага медыясектара Беларусі.